De qui es tracta Aurora Redondo?
Aurora Redondo (Barcelona, l'1 de gener de 1900 - Madrid, el 9 de juliol de 1996) va ser una actriu de teatre i cinema catalana. Va desenrotllar gairebé tota la seva carrera en castellà.
Es pot dir que l'actriu va créixer en els escenaris, ja que va debutar amb tan sols 7 anys, amb un paper en l'obra "Doncell qui cerca muller", la qual es va representar a l'emblemàtic Teatre Romea de Barcelona. Al cap d'uns pocs anys es va traslladar a Madrid, on va formar part de la companyia del Teatre de la Comèdia, treballant en diverses obres, com  "Los caciques", "Que viene mi marido" o "Es mi hombre".Aurora ja no va deixar els escenaris durant tota la seva vida. Al llarg de la seva carrera l'hem vist en obres com "Aventura en lo gris", "Ninette y un señor de Murcia", "Un millón en la basura", "La sopera", "Las tormentas no vuelven", "La casa de Bernarda Alba", "Maribel y la extraña familia" o "Melocotón en almíbar", entre altres.
Pel que fa a la televisió, va participar en un gran nombre de sèries i produccions. Va debutar en aquest mitjà l'any 1965 amb l'obra "Roberto, amor mío", dins del programa "Novela", seguint amb altres representacions en el mateix espai, així com en "Estudio 1" i "Hora once". També va interpretar alguns episodis en "El quinto jinete", "Que usted lo mate bien"  o en  "Historias para no dormir" de Narcís Ibález Serrador.A la dècada dels 80, d'entre totes les seves col·laboracions a la pantalla petita, destaca de manera especial la seva participació en la sèrie "Anillos de oro", en el paper de Sra.Trini, la propietària que lloga el pis als advocats protagonistes per instal·lar el seu bufet. I en els  90 va participar en "Celia", en la qual interpretava a la Sra.Benita, dirigida per José Luis Borau.
Pel que fa al cinema, potser va ser el mitjà al que menys es va dedicar-s'hi. Encara que a principis dels 20 havia participat en un parell de pel·lícules, va ser el 1954, amb "Cañas y barro" quan es pot dir que va començar la seva marxa en aquest mitjà.No es pot dir que rodés moltes pel·lícules, podent-se destacar de la seva biografia algunes com "Amor bajo cero", "Honorables sinvergüenzas", "El hombre que se quiso matar", "Tengamos la guerra en paz", "Las bicicletas son para el verano", "Yo soy ésa", "Mala yerba" i "El cianuro… ¿solo o con leche?".Durant la seva trajectòria professional va rebre molts premis, entre els quals destacarem el Premi María Guerrero de 1984 o la Medalla al Mèrit Artístic el 1993.Aurora Redondo va morir el dia 9 de juliol de l'any 1996 a Madrid.
Selecció
D'una actriu de teatre i cinema catalana.